***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2020-2021 нче уку елы)

**4 нче сыйныф**

**Үткәрү вакыты – 60 минут**

**Максималь балл – 36**

**I. Тестлардан дөрес җавапны билгеләгез.**

1. Хәрефкә караганда аваз саны күбрәк булган сүзне билгеләгез. **(2 балл)**

а) *укытучы*;

ә) *сыйныф*;

б) *буяу*;

в) *көньяк*.

2. Сүз башында язылмый торган хәрефне билгеләгез. **(2 балл)**

а) *җ*;

ә) *ң*;

б) *ә*;

в) *ү*.

3. Күчерелмә мәгънәле сүзтезмәне билгеләгез. **(2 балл)**

а) *көмеш алка*;

ә) *көмеш йөзек*;

б) *көмеш кашык*;

в) *көмеш чишмә*.

4. Бер иҗекле тамыр сүзне билгеләгез. **(2 балл)**

а) *эт*;

ә) *аю*;

б) *бүре*;

в) *әтәч*.

5. Иялек килешенең кушымчаларын билгеләгез. **(2 балл)**

а) *-ның/-нең;*

ә) *-га/-гә, -ка/-кә*;

б) *-ны/-не*;

в) *-да/-дә, -та/-тә*.

6. Сорау алмашлыгын билгеләгез. **(2 балл)**

а) *мин*;

ә) *алар*;

б) *кем*;

в) *сез*.

7. Аергыч кулланылган җөмләне билгеләгез. **(2 балл)**

а) *Укучылар мәктәптә укый.*

ә) *Мин кызыл күлмәк кидем.*

б) *Мин әниемә булышам.*

в) *Алия бүген савыт-саба юды.*

8. Җөмләнең төре дөрес күрсәтелгән рәтне билгеләгез. **(2 балл)**

*Ур-ра, бүген дәрестә бишле алдым!*

а) хикәя;

ә) сорау;

б) боеру;

в) тойгылы.

**II. Теоретик бирем.**

Күпнокталар урынына тиешле сүзләрне өстәп языгыз. **(6 балл)**

*[а] –* ***..........*** *аваз. [һ] –* ***..........*** *аваз. Ак – кара –* ***............*** *. Китапларга сүзенең тамыры –* ***...........*** *. Килә –* ***............*** *заман* ***.............*** *фигыль.*

**III. Гамәли-иҗади бирем.**

1. Җөмләләрне татар теленә тәрҗемә итеп языгыз. **(8 балл)**

*Мама звала Аню, Симу и Яшу кушать.*

*На столе завтрак: масло, сыр, мёд, хлеб и чай.*

*Есть яблоки и груши.*

*Мама принесла ещё арбуз.*

1. Сез иртәнге ашта нәрсә ашыйсыз? Шул хакта 4-5 җөмлә языгыз. **(6 балл)**