***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2020-2021 нче уку елы)

**5 нче сыйныф**

**Үткәрү вакыты – 60 минут**

**Максималь балл – 42**

**I. Тестлардан дөрес җавапны билгеләгез.**

1. Нечкә сузык авазны билгеләгез. **(2 балл)**

а) [а];

ә) [у];

б) [ө];

в) [ы].

2. Ике аваз белдерә торган тартыкларны билгеләгез. **(2 балл)**

а) б, п, м;

ә) к, г, в;

б) й, л, н;

в) ц, щ, ж.

3. Басым беренче иҗеккә төшә торган сүзне билгеләгез. **(2 балл)**

а) *кайда*;

ә) *исем*;

б) *мәктәп*;

в) *утырма*.

4. Хаталы язылган сүзне билгеләгез. **(2 балл)**

а) *әниемнән*;

ә) *әниемә*;

б) *әниемдә*;

в) *әниемдән*.

5. Кимлек дәрәҗәсендәге сыйфатны билгеләгез. **(2 балл)**

а) *сары;*

ә) *сарырак;*

б) *саргылт;*

в) *сап-сары.*

6. Тәртип саны кулланылган җөмләне билгеләгез. **(2 балл)**

а) *Миңа ун яшь.*

ә) *Мин бишенче сыйныфта укыйм.*

б) *Сумкамда өч-дүрт дәреслек бар.*

в) *Бүген алты дәрес укыйбыз.*

7. Боерык фигыльне билгеләгез. **(2 балл)**

а) *укыма*;

ә) *укымыйм*;

б) *җырлый*;

в) *биеде*.

8. Җөмләнең хәбәрен билгеләгез. **(2 балл)**

*Укытучы тактага акбур белән яза.*

а) *укытучы*;

ә) *тактага*;

б) *яза*;

в) *акбур белән*.

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*Рус алфавитында* ***...........*** *хәреф, ә татар алфавитында* ***...........*** *хәреф бар. [а] –* ***..........*** *сузык аваз. [х], [һ], [ц], [щ] –* ***...........*** *саңгырау тартыклар. Исемнәрне килешләр белән төрләндерү* ***...............*** *төзү өчен кирәк. Мин, син, ул –* **.................** *алмашлыклары.* ***...............*** *к е м? н ә р с ә? соравына җавап бирә. Тиңдәш кисәкләр* ***....................*** *бәйләнештә булалар.*

**III. Гамәли-иҗади бирем.**

1. Җөмләләрне татар теленә тәрҗемә итеп языгыз. **(12 балл)**

*Наш лес большой. В лесу растут ели, сосны, дубы, липы, берёзы. В лесу гуляют дети.*

*Они ищут грибы. Юра и Яша нашли в лесу ёжика. Они положили ёжика в шапку и принесли домой.*

2. ***Каен агачы*** турында ниләр беләсез? Шул хакта 4-6 җөмлә төзеп языгыз. **(6 балл)**