***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2020-2021 нче уку елы)

**6 нчы сыйныф**

**Үткәрү вакыты – 60 минут**

**Максималь балл – 42**

**I. Тестлардан дөрес җавапны билгеләгез.**

1. Яңгырау тартык авазлардан гына торган исемне билгеләгез. **(2 балл)**

а) *Миләүшә*;

ә) *Гөлия*;

б) *Камил*;

в) *Булат*.

2. ТСТТ калыбыннан торган сүзне билгеләгез. **(2 балл)**

а) *карт*;

ә) *алма*;

б) *кояш*;

в) *болыт*.

3. Антоним парлар дөрес күрсәтелгән рәтне билгеләгез. **(2 балл)**

а) *зур – биек*;

ә) *акыллы – башлы*;

б) *биек – тәбәнәк*;

в) *кечкенә – тәбәнәк*.

4. Күчерелмә мәгънәдә килгән сүзтезмәне билгеләгез. **(2 балл)**

а) *әче суган*;

ә) *әче тел*;

б) *әче лимон;*

в) *әче дару.*

5. Парлы сүз дөрес күрсәтелгән рәтне билгеләгез. **(2 балл)**

а) *ак(кош)*;

ә) *авыл(даш)*;

б) *бала(чага)*;

в) *кура(җиләге)*.

6. Җөмләдәге фигыльнең төре дөрес күрсәтелгән рәтне билгеләгез. **(2 балл)**

*Авызыңа күп итеп ризык тутырма.*

а) хәзерге заман хикәя фигыль;

ә) үткән заман хикәя фигыль;

б) киләчәк заман хикәя фигыль;

в) боерык фигыль.

7. Чагыштыру дәрәҗәсендәге сыйфатны билгеләгез. **(2 балл)**

а) *тәмлерәк*;

ә) *яшькелт*;

б) *бик зур*;

в) *ап-ак*.

8. Тиңдәш кисәкләре булган җөмләне билгеләгез. **(2 балл)**

а) *Хамматов Марат тактаны сөртте.*

ә) *Алсу һәм Лилия бакчада эшли.*

б) *Бакчада агачлар яфракларын коя.*

в) *Менә алтын көз килде.*

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*[****....****], [һ], [****....****], [щ] – парсыз саңгырау тартыклар. Тартыкка тәмамланган иҗек* ***............*** *иҗек дип атала. Зур, биек, дәү –* ***..............*** *. Сүзләрнең мәгънәләре* ***....................*** *сүзлекләрдә аңлатыла. Кулланылыштан төшеп калган сүзләр* ***.......................*** *сүзләр дип атала.* ***..............*** *кушымчалар сүзнең төп мәгънәсен* үзгәртә*. Ия һәм хәбәр – җөмләнең* ***...............*** *кисәкләре.*

**III. Гамәли-иҗади бирем.**

1. Җөмләләрне татар теленә тәрҗемә итеп языгыз. **(12 балл)**

*Был в лесу старый пень. Тут в дупле ёж сделал гнездо. В гнездо он натаскал травы. Стало тепло и мягко. Днем ёж спал, а вечером выходил на охоту.*

*Вот наступил вечер. Еж проснулся и пошёл искать пищу. Не нашёл ничего и идёт домой. Вдруг он увидел змею. Ёж не боится змей.*

2. ***Керпе*** турында ниләр беләсез? Шул хакта 4-6 җөмлә төзеп языгыз. **(6 балл)**